
Наредба за условията и реда за провеждане на обществено обсъждане на проекти по Закона за общинския дълг

(приета с решение № 26/25.02.2010 г. на ОбС - Пирдоп; изм.  с Решение № 128/25.09.2025 г. на ОбС – Пирдоп)
РАЗДЕЛ І.
ОБЩИ ПОЛОЖЕНИЯ
Чл.1. (изм. с Решение № 128/25.09.2025г. на ОбС - Пирдоп)  Настоящата Наредба определя условията и реда за провеждане на обсъждане от местната общност (наричано по-долу обществено обсъждане) на проекти по чл.4 от Закона за общинския дълг, за финансирането на които предстои община Пирдоп да поеме дългосрочен дълг.
РАЗДЕЛ ІІ.
УСЛОВИЯ И РЕД ЗА ПОЕМАНЕ НА ДЪЛГОСРОЧЕН ДЪЛГ
Чл.2. Поемането на дългосрочен дълг от община Пирдоп се извършва при спазване на условията на Закона за Общинския дълг /ЗОД/.
Чл.3. Условията за провеждане на обществено обсъждане на проект на община Пирдоп са следните:

(1) Проектът, предлаган за обсъждане, да е в интерес на населението, живеещо на територията на община Пирдоп.

(2) Проектът, който предстои да бъде обсъждан от местната общност, да бъде финансиран чрез поемане на дългосрочен Общински дълг при условията на Закона за Общинския дълг.

Чл.4. Общественото обсъждане трябва да се състои най-малко един месец преди разглеждане на проекта от Общинския съвет при условията на Глава Четвърта от Закона за Общинския дълг.

Чл.5. В общественото обсъждане могат да участват представители на общинската администрация, на държавни и обществени организации, обществеността и заинтересовани физически и юридически лица;

Чл.6. Обществено обсъждане на проект на община Пирдоп се извършва при спазване на следния ред:

(1) Кметът на общината оповестява проекта, който ще се финансира, чрез поемане от общината на дългосрочен дълг чрез Покана за обсъждане, отправена до местната общност;

(2) Поканата за обсъждане по предходната алинея се публикува в местен или регионален вестник най-малко седем дни преди насроченото обсъждане;

(3) Поканата за обсъждане по ал.1 на този член трябва да съдържа общите параметри на проекта: предназначение, стойност, начин на финансиране и на обезпечаване, дата и място на провеждане на обсъждането, място за свободен достъп до материалите по проекта, както и време за обществен достъп до документацията и при необходимост лица за контакти;

(4) Обсъждането се провежда в достъпно място в сградата на Общината.

(5) За провеждане на конкретно обсъждане от местната общност Кметът назначава със Заповед Докладчик за обсъждането и лице ,което да изготви протокол на обсъждането;

(6) Обсъждането се открива с експозе от упълномощения от Кмета докладчик, който и ръководи срещата по общественото обсъждане, съдържащо описание на идеята на проекта, доказателства за обществената му значимост, икономически параметри на проекта, предлаган начин на финансиране, параметри на предлаганото финансиране. Докладчикът може да покани на обсъждането лица - експерти, взели участие в изготвянето на проекта, за отговор на въпроси на представителите на местната общност;

(7) След експозето по предходната алинея, докладчикът дава думата на представителите на местната общност за свободно изразяване на мнения, предложения и становища, както и за въпроси по проекта;

(8) Докладчикът и експертите записват всички въпроси след, което отговарят на лицата, поставили въпросите:

(9) За протичането на обсъждането се води протокол от определеното лице в Заповедта на Кмета по ал.5 от настоящия член;

(10) Когато в резултат на общественото обсъждане се налага промяна в проекта и се налага да бъдат разгледани и оценени други алтернативи, Кметът преценява необходимостта от допълване на проекта и от организиране на ново обществено обсъждане по реда на тази Наредба. По негова преценка може да бъде поискано от изготвилите проекта лица да актуализират проекта с приетите допълнения и забележки от общественото обсъждане,

(11) Протоколът от общественото обсъждане на дългосрочен дълг е неразделна част от предложението на Кмета по чл.13 от Закона за Общинския дълг.

РАЗДЕЛ ІІІ.
УСЛОВИЯ И РЕД ЗА ПОЕМАНЕ НА КРАТКОСРОЧЕН ДЪЛГ
( отм. с Решение № 128/25.09.2025г. на ОбС - Пирдоп)

Чл.7. ( отм. с Решение № 128/25.09.2025г. на ОбС - Пирдоп)

Чл.8. ( отм. с Решение № 128/25.09.2025г. на ОбС - Пирдоп)

Чл.9. ( отм. с Решение № 128/25.09.2025г. на ОбС - Пирдоп)
РАЗДЕЛ ІV.
ОБЩИНСКИ ГАРАНЦИИ
( отм. с Решение № 128/25.09.2025г. на ОбС - Пирдоп)
Чл.10 ( отм. с Решение № 128/25.09.2025г. на ОбС - Пирдоп)
ЗАКЛЮЧИТЕЛНИ РАЗПОРЕДБИ
§1 Настоящата Наредба се приема на основание чл.15 ал.(3) от Закона за Общински дълг.

